**Pályázati hirdetmény (nyilvános)**

**ingatlan értékesítésére lakóépület építése céljából**

**1.) A pályázat kiírója: Jászberény Városi Önkormányzat**

**2.) A pályázat tárgya, célja:** Jászberény Városi Önkormányzat tulajdonát képező ingatlan értékesítése lakóépület építése céljából. A pályázatra kiírt ingatlan megvásárlására más felhasználási célból nem nyújtható be pályázat.

**3.) A pályázatra kiírt ingatlan adatai:**

- helyrajzi száma: jászberényi 3363/15 hrsz-ú

- területe: 571 m2

- megnevezése: kivett beépítetlen terület

- természetbeni elhelyezkedése: 5100 Jászberény, Magyar utca térsége

- megközelíthetősége: szórt köves úton

- közmű ellátottsága: Az ingatlan előtti utcaszakasz összközműves. Az ingatlanon a közműbeállások megtalálhatóak, kivéve az áram, de az utcából légkábellel leköthető, tervek, engedélyek megkérve.

Az ingatlan a helyszínen megtekinthető. Igény esetén előzetes telefonos egyeztetést követően (57/505-781) a Jászberényi Polgármesteri Hivatal munkatársa az ingatlanok megtekintését segíti.

Kiíró tájékoztatja a pályázókat Jászberény Város Főépítészének jelzése alapján, hogy a Jászberény, Magyar utca és a Vásárhelyi utca közötti területen korábban vályoggödrök voltak, amelyeket építési törmelékkel töltöttek fel. Az eddigi vizsgálatok alapján a teherbíró altalaj a felszíntől mért kb. 2,5 m mélységben húzódik. Az alapozási technológia minden épületnél ennek ismeretében kerülhet meghatározásra. A tényleges talajvízszint -2,50 m-es mélységben található, a maximális talajvízszint, amire tervezni kell, -1,50 m, és gyengén agresszív.

**4.) A pályázat tárgyát képező ingatlan pályázati induló ára:**

8.300.000 Ft, azaz nyolcmillió-háromszázezer forint (amely összeg az Áfá-t tartalmazza) A pályázat nyertese a legmagasabb vételi ajánlatot tevő pályázó. Azonos összegű legmagasabb vételi ajánlat esetén az érintett pályázókat egy alkalommal új ajánlat megtételére hívja fel az Önkormányzat. Egy pályázó 1 pályázatot nyújthat be érvényesen.

**5.) A pályázat tartalmi elemei, a pályázaton való részvétel feltételei:**

* 1. A pályázatnak tartalmaznia kell:

− természetes személy esetén a pályázó vagy pályázók személyes adatait (név, születési név, anyja neve, születési hely és idő, állandó lakcím, tartózkodási hely, személyi azonosító, adóazonosító jel, bankszámlaszám, elérhetőség, levelezési cím – amennyiben nem azonos az állandó lakcímmel),

− jogi személy, illetve jogi személyiség nélküli gazdálkodó szervezet pályázó esetén a szervezet adatait (név, székhely, levelezési cím, adószám, cégjegyzékszám, nyilvántartási szám, bankszámlaszám), a képviselő adatait (név, anyja neve, születési hely és idő, lakcím, elérhetőség), nyilatkozatot a vevő ÁFA adóalanyiságáról, a szervezet hivatalos képviseletére jogosult személy igazolására aláírási címpéldány a társaság hivatalos képviselője által hitelesítve, a pályázat igazolt benyújtásának időpontjától számított 30 napnál nem régebbi keltű hatályos cégkivonatot (folyamatban lévő cégadat változás esetén a változás bejegyzési kérelem cégbíróság által érkeztetett másolatát is csatolni kell) a szervezet hivatalos képviselője által hitelesítve, nyilatkozatot arról, hogy a pályázó nem áll felszámolási-, végelszámolási- és csődeljárás alatt, nyilatkozatot arról, hogy a pályázó tevékenységét nem függesztette fel vagy nem függesztették fel, nyilatkozatot arról, hogy a pályázó szerepel a köztartozásmentes adózói adatbázisban vagy adóhatósági igazolás a köztartozás mentességről, nyilatkozatot arról, hogy a pályázó a nemzeti vagyonról szóló törvény alapján átlátható szervezetnek minősül,

− a megvásárolni kívánt ingatlan adatait,

− a felajánlott vételárat,

− nyilatkozatot az alábbi feltételek vállalásáról:

* pályázó vállalja az ingatlanon lakóépület építését
* természetes személy esetén 8 éven belül,
* jogi személy, illetve jogi személyiség nélküli gazdálkodó szervezet pályázó esetén 5 éven belül és pályázó köteles a lakóépület építésére vonatkozó hatályos jogszabályok szerint az erről szóló igazolást (pl.: használatba vételi engedély, hatósági bizonyítvány) az Önkormányzat felé határidőben benyújtani,
* pályázó vállalja, hogy amennyiben a lakóépület építését a hatályos jogszabályoknak megfelelő igazolás (pl.: használatba vételi engedély, hatósági bizonyítvány) benyújtásával
* természetes személy esetén 8 éven belül,
* jogi személy, illetve jogi személyiség nélküli gazdálkodó szervezet pályázó esetén 5 éven belül nem tudja igazolni, akkor köteles évente a vételár 10 %-ának megfelelő, de legfeljebb összesen 5 millió forint összegű késedelmi kötbért megfizetni az Önkormányzat részére,
  + pályázó vállalja, hogy az ingatlanon legfeljebb két lakó rendeltetési egységet magában foglaló épület(ek)et épít,
  + pályázó tudomásul veszi, hogy a megvásárolt ingatlanra beépítési kötelezettség és az azt biztosító elidegenítési tilalom kerül bejegyzésre az ingatlan-nyilvántartásban az új lakóépület felépítésére vonatkozó igazolás (pl.: használatba vételi engedély, hatósági bizonyítvány) benyújtásáig (Kiíró tájékoztatja a pályázót, hogy a beépítési kötelezettség és az elidegenítési tilalom törlése az ingatlan-nyilvántartásból az ingatlan tulajdonos kérelmére történik majd a vállalt feltételek, a beépítési kötelezettség teljesítése után.),
* a vételár megfizetésére vonatkozó feltételek elfogadásáról szóló nyilatkozatot,
* a jelen hirdetményben foglaltak teljes mértékben történő elfogadására vonatkozó nyilatkozatot,
* nyilatkozatot arra vonatkozóan, hogy a pályázó a jelen pályázati hirdetmény 3. pontjában található – a nevezett ingatlanra vonatkozó – tájékoztatást megismerte, az abban foglaltakat tudomásul vette,
* nyilatkozatot arra vonatkozóan, hogy a pályázatban a pályázó megtévesztő vagy valótlan adatot nem közölt, vagy ilyen nyilatkozatot nem tett,
* nyilatkozatot arra vonatkozóan, hogy a pályázónak helyi adó tartozása nincs, − nyilatkozatot arra vonatkozóan, hogy a pályázó hozzájárul, hogy a Kiíró a pályázatban megadott adatokat kizárólag a pályázat elbírálása érdekében kezelje, feldolgozza, a bírálóknak továbbítsa, és azokat 5 évig megőrizze.
  1. A pályázat tartalmazhatja:
* természetes személy esetén a beépítési kötelezettség rövidebb határidőben történő teljesítés vállalására vonatkozó nyilatkozatot, amely az alábbi feltételek vállalását is tartalmazza:
  + pályázó vállalja az ingatlanon lakóépület építését 4 (négy) vagy 6 (hat) éven belül, melyet köteles a lakóépület építésére vonatkozó hatályos jogszabályok szerint az erről szóló igazolást (pl.: használatba vételi engedély, hatósági bizonyítvány) az Önkormányzat felé határidőben benyújtani,
  + pályázó vállalja, hogy amennyiben a lakóépület építését a hatályos jogszabályoknak megfelelő igazolás (pl.: használatba vételi engedély, hatósági bizonyítvány) benyújtásával
  + az általa vállalt 6 éven belül nem tudja igazolni, akkor köteles a meg nem fizetett vételár összegét, azaz a vételár 15%-át az Önkormányzat részére megfizetni,

- az általa vállalt 4 éven belül nem tudja igazolni, akkor köteles a meg nem fizetett vételár összegéből, a vételár 15%-át az Önkormányzat részére megfizetni.

Amennyiben nem tudja a lakóépület építését a hatályos jogszabályoknak megfelelő igazolást további 2 éven belül sem benyújtani, akkor köteles a meg nem fizetett vételár összegéből fennálló további 10%-ot is az Önkormányzat részére megfizetni.

- 6 éven belül nem tudja igazolni, akkor köteles évente, de legfeljebb 2 év vonatkozásában, a vételár 5%-ának megfelelő késedelmi kötbért megfizetni az Önkormányzat részére.

* nyilatkozatot arra vonatkozóan, hogy a pályázó tudomásul veszi, hogy a megvásárolt ingatlanra beépítési kötelezettség és az azt biztosító elidegenítési tilalom mellett a meg nem fizetett vételár összegének mértékéig a Jászberény Városi Önkormányzat javára jelzálogjog kerül bejegyzésre az ingatlan-nyilvántartásban az új lakóépület felépítésére vonatkozó igazolás (pl.: használatba vételi engedély, hatósági bizonyítvány) benyújtásáig, vagy a meg nem fizetett vételár összegének Jászberény Városi Önkormányzat részére történő megfizetéséig.
* nyilatkozatot arra vonatkozóan, hogy a pályázó tudomásul veszi, hogy a jelzálogjog törlése az ingatlan-nyilvántartásból az ingatlan tulajdonos kérelmére történik majd a vállalt feltételek, a beépítési kötelezettség teljesítése, vagy a meg nem fizetett vételár összegének Jászberény Városi Önkormányzat részére történő megfizetése után.

**6.) Pályázati biztosíték**

A pályázaton az vehet részt, aki a pályázata benyújtásáig a pályázati indulóár 10 %-ának megfelelő (jelen pályázat esetén: 830.000 Ft, azaz nyolcszáz-harmincezer forint) összegű biztosítékot Jászberény Városi Önkormányzat MKB Bank Zrt-nél vezetett 10300002-10697900-49020014 számú bankszámlaszámára **befizette, és az erről szóló igazolást a pályázat mellé csatolja.**

Sikeres pályázat esetén a biztosíték összege a vételárba beszámításra kerül, sikertelen pályázat esetén ez az összeg az elbírálást követő 5 munkanapon belül visszafizetésre kerül a pályázatban megjelölt bankszámlaszámra.

Amennyiben az adásvételi szerződés megkötésére a meghatározott határidőn belül a pályázat nyertesének érdekkörében felmerült oknál fogva nem kerül sor, úgy a nyertes pályázó a pályázati biztosítékot elveszíti.

**7.) A pályázat benyújtásának módja, határideje:**

A pályázatot **2023.augusztus 14. (hétfő) 16:00 óráig ügyfélfogadási időben** lehet benyújtani személyesen a **Jászberényi Polgármesteri Hivatal Aljegyzői Osztályán (5100 Jászberény, Lehel vezér tér 18. fsz. 2. iroda)** a pályázó nevének megjelölésével, **vagy postai úton** megküldeni az alábbi postacímre: **Jászberényi Polgármesteri Hivatal Aljegyzői Osztály 5100 Jászberény, Lehel vezér tér 18.** A postán benyújtott pályázatok esetén az elbíráláskor **a postai küldemény beérkezését** vesszük figyelembe, azaz a postai küldeményeknek **2023.augusztus 14. (hétfő) 16:00 óráig** meg kell érkezniük!

A pályázatot a pályázati kiírásban közölteknek megfelelően hiánytalanul, nyilatkozatokat megtéve, egyéb előírt dokumentumok becsatolásával, aláírva kell benyújtani. A **természetes személyek** pályázaton való részvételét a Kiíró pályázati adatlappal segíti. Természetes személyek **kizárólag** a Kiíró által, **erre a pályázati célra kiadott Pályázati Adatlapon nyújthatják be** (www.jaszbereny.hu honlapon elérhető) a pályázatot.

A papíralapú pályázatot és mellékleteit **1 eredeti példányban, és 1 eredetivel mindenben megegyező másolati példányban**, az „EREDETI PÉLDÁNY” és „MÁSOLATI PÉLDÁNY” megjelölés feltüntetésével, **zárt borítékban vagy csomagban kell benyújtani.** A borítékra rá kell írni a megvásárolni kívánt ingatlan helyrajzi számát és címét tartalmazó alábbi feliratot: „3363/15 hrsz-ú, természetben Jászberény, Magyar utca térségében található ingatlan értékesítése”, és fel kell tüntetni a pályázó nevét.

**8.) A pályázat bontásának ideje, helye:**

A pályázatok felbontása és értékelése a pályázati határidő lejártát követő munkanapon, a Polgármesteri Hivatal helyiségében történik. Az ajánlatok bontását a jegyző által kijelölt 3 köztisztviselő végzi el. A pályázatok bontásáról jegyzőkönyv készül.

**9.) Ajánlati kötöttség időtartama:**

A pályázó ajánlati kötöttsége a pályázat benyújtására nyitva álló határidő lejártától az ingatlanra vonatkozó adásvételi szerződés megkötéséig tart.

**10.) Pályázat elbírálása, szerződéskötés:**

A pályázatot – annak felbontását követően - Jászberény Városi Önkormányzat Képviselő-testülete bírálja el, és határozatában dönt a pályázat bontását követő soron következő ülésen. Minden pályázó a pályázat eredményéről írásbeli értesítést kap.

**11.) A szerződéskötés időpontja:**

Az adásvételi szerződés megkötésére a döntést tartalmazó közlést követő 15 napon belül kerül sor.

A Kiíró tájékoztatja a pályázót, hogy a nemzeti vagyonról szóló 2011. évi CXCVI. törvény 14. § (2) bekezdése értelmében a Kiíró tulajdonában lévő ingatlan tekintetében a Magyar Államot elővásárlási jog illeti meg. Az állami vagyonról szóló 2007. évi CVI. törvény 66. § (2) bekezdése alapján a Magyar Államot megillető elővásárlási jog gyakorlására a Magyar Nemzeti Vagyonkezelő Zrt. jogosult, amelynek nyilatkozata alapján lép hatályba a megkötött adásvételi szerződés. A Magyar Államot ezen jog a bruttó 5 millió forint vételárat (kedvezményekkel együtt) el nem érő ingatlanok esetében illeti meg, figyelembe véve a Magyar Nemzeti Vagyonkezelő Zrt. MNV/01/57102/2/2021 számú ügyiratában foglalt elővásárlási jog gyakorlására vonatkozó nyilatkozatát.

**12.) A vételár megfizetésének feltételei:**

A pályázat nyertese a vételárat az adásvételi szerződés hatálybalépését követő 15 napon belül köteles a pályázat kiírójának egy összegben megfizetni.

Kivéve, ha a pályázat nyertese olyan természetes személy, aki az ingatlan beépítési kötelezettségére vonatkozóan 4 vagy 6 éven belüli határidőben történő teljesítés vállalásáról nyilatkozatot.

4 éven belüli beépítési kötelezettség vállalása esetén a nyertes pályázó a vételár 75%-át köteles a pályázat kiírójának az adásvételi szerződés hatálybalépését követő 15 napon belül egyösszegben megfizetni.

6 éven belüli beépítési kötelezettség vállalása esetén a nyertes pályázó a vételár 85%-át köteles a pályázat kiírójának az adásvételi szerződés hatálybalépését követő 15 napon belül egyösszegben megfizetni.

Amennyiben a pályázó az általa vállalt 6 éven belül nem tudja a lakóépület építését a hatályos jogszabályoknak megfelelő igazolás (pl.: használatba vételi engedély, hatósági bizonyítvány) benyújtásával igazolni, akkor köteles a meg nem fizetett vételár összegét, azaz a vételár 15%-át az Önkormányzat részére a határidő lejártát követő 30 napon belül megfizetni.

Amennyiben a pályázó az általa vállalt 4 éven belül nem tudja a lakóépület építését a hatályos jogszabályoknak megfelelő igazolás (pl.: használatba vételi engedély, hatósági bizonyítvány) benyújtásával igazolni, akkor köteles a meg nem fizetett vételár összegéből, a vételár 15%-át az

Önkormányzat részére a határidő lejártát követő 30 napon belül megfizetni. Amennyiben nem tudja a lakóépület építését a hatályos jogszabályoknak megfelelő igazolást további 2 éven belül sem benyújtani, akkor köteles a meg nem fizetett vételár összegéből fennálló további 10%-ot is az Önkormányzat részére a határidő lejártát követő 30 napon belül megfizetni.

**13.) A pályázat érvénytelensége:**

Érvénytelen a pályázat, ha:

- olyan pályázó nyújtotta be, aki nem volt jogosult pályázni,

- határidőn túl nyújtották be,

- a pályázati biztosíték igazolt módon nem került megfizetésre,

- a pályázó nem, vagy nem megfelelő alakisággal nyújtotta be a jelen hirdetmény szerinti dokumentumokat, illetőleg a megküldött hiánypótlásnak nem tett eleget,

- nem csatolta a pályázati hirdetmény szerinti valamelyik nyilatkozatot, vagy valamelyik abban foglalt kizáró ok a pályázó tekintetében fennáll,

- a pályázat egyéb módon nem felel meg a jelen hirdetményben rögzített feltételeknek.

A pályázat hiánypótlására 1 alkalommal, a hiánypótlási felhívás kézhezvételét követő 5 munkanapon belül van mód. Természetes személyek esetén a pályázati adatlap nem hiánypótolható! A pályázati hiánypótlási felhívás postai úton kerül megküldésre a pályázatban feltüntetett levelezési címre.

**14.) Egyéb tájékoztatás:**

A Kiíró fenntartja azon jogát, hogy a pályázati eljárást érvényes pályázatok beérkezése esetén is – indoklás nélkül – eredménytelennek nyilvánítsa. Amennyiben a Kiíró a pályázatot eredményesnek nyilvánítja, köteles a nyertes pályázóval az adásvételi szerződést megkötni.

**15.) A pályázat kiírásának időpontja:**

A pályázati hirdetmény közzétételének helyei: Jászberény város honlapján, a Jászberényi Polgármesteri Hivatal hirdetőtábláján a pályázat teljes időtartama alatt, illetve 1 alkalommal a Jászkürt újságban.

**A pályázat kiírásának időpontja: 2023. május 22.**

**A pályázat benyújtásának határideje: 2023. augusztus 14. (hétfő) 16:00 óra**

**A pályázat bontásának időpontja: 2023. augusztus 15.**

**16.)** A pályázati eljárás lefolytatására a Jászberény Város Önkormányzata Képviselő-testületének a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendeletben, valamint Jászberény Város Képviselő-testületének a 188/2023. (V. 17.) határozatában foglaltak alapján kerül sor.

**17.)** A pályázattal kapcsolatban bővebb felvilágosítás kérhető, természetes személyek esetén a pályázati adatlap beszerezhető, illetve a pályázat benyújtható a Jászberényi Polgármesteri Hivatal Aljegyzői Osztályán (5100 Jászberény, Lehel vezér tér 18. fsz. 2. iroda; e-mail: varga.tibor@jaszbereny.hu, tel.: 57/505-781).

**A Pályázati hirdetmény közzétételének napja: 2023. május 22.**

**A Pályázati hirdetmény közzétételének helye:**

**Jászberényi Polgármesteri Hivatal hirdetőtáblája**

**Jászberény Város honlapja**

**Jászkürt Újság honlapja**

**Jászberény, 2023. május 22.**

**Budai Lóránt**

**polgármester**